Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 266

3. A legkisebb kiadható mennyiségre vonatkozó különleges elõírások 3.1. A legkisebb kiadható mennyiséget úgy kell meghatározni, hogy a következõ értékek mindegyike legfeljebb az e melléklet 16. és 17. pontja szerinti, e kiadható mennyiségre megszabott hibahatárral megegyezõ legyen: 3.1.1. az a mennyiség, amely az elsõ számlálótag skáláján 2 mm-nek, illetve az a mennyiség, amely a skálaérték 1/5-ének felel meg, amennyiben az elsõ számlálótag kijelzõje folytonos mozgással lép tovább; 3.1.2. az a mennyiség, amely a számjegyek két egymást követõ elmozdulásának felel meg, ha az elsõ számlálótag kijelzõje szakaszosan lép tovább; 3.1.3. az a hiba, amely a szokásos üzemi körülmények között, a mérõmû mozgásának a számlálószerkezet elsõ tagjára történõ továbbítása során fellépõ holtjátékból vagy megcsúszásából adódik; 3.1.4. a periodikus eltérés kétszerese. 3.2. A legkisebb kiadható mennyiség megállapításánál ezen túlmenõen, amennyiben szükséges, figyelembe kell venni a mérõberendezést kiegészítõ részek befolyásoló hatását is azoknak az elõírásoknak megfelelõen, melyeket ezekre a mérõberendezésekre vonatkozó 2. számú mellékletben rögzítettek. 3.3. A legkisebb kiadható mennyiségnek 1× 10n, 2× 10 n vagy 5× 10 n törvényes térfogategységet kell kitennie, ahol „n” pozitív vagy negatív egész szám, vagy nulla.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes